VENDIM
Nr. 717, datë 1.12.2017

PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË SHËNDETËSISË DHE MBROJTJES SOCIALE

Në mbështetje të nenit 100 të Kushtetutës dhe të neneve 8, pika 3, e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

1. Miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Shëndetësisë dhe Mbrojtjes Sociale.
Lista përbëhet nga 1 (një) fletë, që i bashkëlidhet këtij vendimi.
2. Të gjitha aktivet e qëndrueshme dhe aktivet qarkulluese, që janë në inventarin e personelit të ish-Ministrisë së Mirëqenies Sociale dhe Rinisë që bëhet pjesë e strukturës aktuale të Ministrisë së Shëndetësisë dhe Mbrojtjes Sociale, i kalojnë Ministrisë së Shëndetësisë dhe Mbrojtjes Sociale.
3. Vendimi nr. 445, datë 16.6.2005, i Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Punës dhe Çështjeve Sociale”, shfuqizohet.
4. 	Ngarkohen ministri i Brendshëm, ministri i Shëndetësisë dhe Mbrojtjes Sociale dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Senida Mesi
1. FORMULAR PËR INVENTARIZIMIN E PRONAVE TË PALUAJTSHME SHTETËRORE
Institucioni i Pushtetit Qendror: Ministria e Shëndetësisë dhe Mbrojtjes Sociale
Bashkia: Tiranë
Fusha e përdorimit të pronës: Administratë

	Nr. rend.
	Zona kadastr. dhe indeksi i hartës
	Nr. i pasurisë
	Lloji i pronës
	Emri i pronës, adresa
	Sip. totale e pronës (m2)
	Nga sip. totale, sa ndërtesë (m2)
	Funksioni për të cilin përdoret prona
	Institucioni/ Enti me përgjegjësi administrative
	Institucioni/Enti përdorues Statusi juridik i përdorimit
	Të dhëna të tjera
(shënime të veçanta)

	1
	2
	3
	4
	5
	6
	7
	8
	9
	10
	11

	 
	
	 
	Truall ndertësë
	Ndërtesë administrative me 1, 2 
	1095.62
	612.74
	Zyra pune
	Ministria e Shëndetësisë dhe Mbrojtjes Sociale
	Ministria e Shëndetësisë dhe Mbrojtjes Sociale
	Sipërfaqe totale e ndërtimit 
St. Nd. = 2233,76 m2

	 
	
	 
	
	dhe 5 kate dhe oborri funksional, Rruga e Kavajës

